Aral (Ĉinio)

Aral, laŭ simpligita ĉina skribo 阿拉尔, laŭ tradicia ĉina skribo 阿拉爾, laŭ pinjino Ālā'ěr, laŭ ujgura lingvo ئارال (Ĥarala), ankaŭ konata kiel Alar estas subprefektujnivela milionurbo en Ujgura Aŭtonoma Regiono Ŝinĝango en Ĉina Popola Respubliko. La loknomo signifas: "insulo". Loĝantaro En 2020 la subprefektujnivela loĝantaro estis 328 241 homoj, el tio ĉirkaŭ 6 mil (3,4%) estis ujguroj. Geografio Aral situas sur la sudaj deklivoj de la montaro Tianŝan, norde de la dezerto Taklamakano kaj etendiĝas sur areo 5259 km². Tie fluas Tarim. Kaŝgar troviĝas 466, Almato 467, Biŝkeko 612, provinca sidejo Urumĉio 637, ĉefurbo Pekino 2964, Ŝanhajo 3732 km laŭ [1]. Historio Aral origine estis vilaĝo kun ĉina milita garnizono. En 1957 oni establis dek bredadajn staciojn. En 2002 la areo ricevis la statuson de urbo kaj en 2013 plia teritorio aliĝis al Aral. Ekonomio Ekonomio de la areo estas ĉefe agrikultura. Tritiko, kotono, fruktoj (precipe daktilo) kaj legomoj estas kultivataj, krome bovinoj estas bredataj por akiri lakton. Edukado La Universitato Tarim (fondita en 1958) situas en Aral. Trafiko La subprefektujnivela urbego estas alirebla per fervojo kaj nacia aŭtovojo, krome regiona flughaveno funkcias 12 km sude de la urbo. Klimato La loka klimato apartenas al la varma moderklimata ekstrema kontinenta arida dezerta klimato. La jara averaĝa precipitaĵo varias inter 40-83 mm. La ekstrema maksimuma temperaturo varias de 35--28 °C. Fontoj WikiTrans